CELEX: C2005/082/14
Language: el
Date: 2005-04-02 00:00:00
Title: Υπόθεση C-2/05: Αίτηση για την έκδοση προδικαστικής αποφάσεως που υπέβαλε το Arbeidshof te Brussel με διάταξη της 23ης Δεκεμβρίου 2004 στην υπόθεση Rijksdienst voor Sociale Zekerheid κατά N. V. Herbosch Kiere

2.4.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/6
            
         Αίτηση για την έκδοση προδικαστικής αποφάσεως που υπέβαλε το Arbeidshof te Brussel με διάταξη της 23ης Δεκεμβρίου 2004 στην υπόθεση Rijksdienst voor Sociale Zekerheid κατά N. V. Herbosch Kiere
   (Υπόθεση C-2/05)
   (2005/C 82/14)
   Γλώσσα διαδικασίας: η ολλανδική
   Με διάταξη της 23ης Δεκεμβρίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 5 Ιανουαρίου 2005, τo Arbeidshof te Brussel, στο πλαίσιο της διαφοράς μεταξύ Rijksdienst voor Sociale Zekerheid και N. V. Herbosch Kiere, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   Επιτρέπεται σε δικαστήριο του κράτους μέλους υποδοχής να εξετάσει και/ή να κρίνει αν υφίσταται ο οργανικός σύνδεσμος μεταξύ της αποστέλλουσας επιχειρήσεως και του αποσπώμενου μισθωτού, λαμβανομένου υπόψη ότι κατά την έννοια της φράσεως «επιχειρήσεως στην οποία κανονικά υπάγεται» του άρθρου 14, παράγραφος 1,στοιχείο α', του κανονισμού (ΕΟΚ) 1408/71 (1) απαιτείται (σύμφωνα με την απόφαση 128) να εξακολουθεί να υφίσταται οργανικός σύνδεσμος κατά τη διάρκεια του χρονικού διαστήματος της αποσπάσεως;
   Επιτρέπεται σε δικαστήριο άλλου κράτους μέλους από αυτό που χορήγησε το μνημονευθέν πιστοποιητικό (το έντυπο E 101) να αγνοήσει το πιστοποιητικό αυτό και/ή να το κηρύξει άκυρο, όταν από τα πραγματικά περιστατικά που υποβάλλονται στην κρίση του διαπιστώνεται ότι δεν υπήρχε μεταξύ του αποσταλλέντος μισθωτού και της επιχειρήσεως που τον απέστειλε ο οργανικός σύνδεσμος κατά τη διάρκεια του χρονικού διαστήματος της αποσπάσεως;
   Δεσμεύεται ο αρμόδιος φορέας του κράτους μέλους αποστολής από την απόφαση του δικαστηρίου του κράτους μέλους υποδοχής, το οποίο, υπό τις προεκτεθείσες περιστάσεις, αγνοεί και/ή κηρύσσει άκυρο το μνημονευθέν πιστοποιητικό (το έντυπο E 101);
   
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73).